Marizanne, Lenize op pad na StatebondDie Proteas se Lenize Potgieter. Foto: Verskaf. Suid-Afrika se aanslag op die Statebondspele in Birmingham begin binnekort en die name van die Proteas se voorlopige netbal- en vrouekrieketspanne is vandag bekendgemaak. Verskeie nasionale netbalspelers – onder wie Shadine van der Merwe, Lenize Potgieter en Lefébre Rademan – het al vantevore gesê dat hulle opgewonde is om hul land by die Spele te verteenwoordig. Volgens Van der Merwe, wat die afgelope naweek die Vitality-reeks in Engeland saam met die Manchester Thunder gewen het, moet die Proteas se aanslag nooit onderskat word nie. “Ek is ongelooflik opgewonde om my land op die groot verhoog te verteenwoordig. Ons word gereeld as die buiteperd beskou, maar ons kan tot die laaste minuut van ’n wedstryd bly veg,” het die verdedigende vleuel gesê. Marizanne Kapp vier ’n paaltjie. Foto: AFP. Op die vrouekrieketfront is spelers soos Shabnim Ismail, Dané van Niekerk, Lizelle Lee, Laura Wolvaardt en Marizanne Kapp deel van die Spele-groep. Van Niekerk is steeds op die herstelpad nadat sy die afgelope Wêreldbeker-toernooi met ’n enkelbesering misgeloop het. Sy is egter saam met Lee deur die gesaghebbende Wisden Cricketers’ Almanack vereer. As kaptein van die Oval Invincibles in die Hundred-reeks het Van Niekerk nie net toegesien dat haar span met die uiteindelike louere wegstap nie, maar sy het ook die toekenning vir die waardevolste speler van die toernooi ontvang. Netbal: Khanyisa Chawane, Izette Griesel, Boitumelo Mahloko, Phumza Maweni, Tshinakaho Mdau, Bongiwe Msomi, Lenize Potgieter, Lefébre Rademan, Monique Reyneke, Nicola Smith, Nichole Taljaard, Elmeré van der Berg, Shadine van der Merwe, Ine-Marí Venter en Zanele Vimbela. Spanbestuur: Dorette Badenhorst, Dumisani Chauke, Nicole Cusack en Nisha Rupnarain. Vrouekrieket: Anneke Bosch, Tazmin Brits, Trisha Chetty, Nadine de Klerk, Lara Goodall, Sinalo Jafta, Marizanne Kapp, Ayabonga Khaka, Masabata Maria Klaas, Lizelle Lee, Suné Luus, Nonkululeko Mlaba, Tumi Sekhukhune, Shabnim Ismail, Chloe Tryon, Mignon du Preez, Dané van Niekerk, Laura Wolvaardt, Andrie Steyn, Raisibe Ntozakhe en Delmari Tucker. Spanbestuur: Hilton Moreeng, Sedibu Mohlaba, Pokie Ramoadi, Zane Webster en Dillon du Preez.